Behšehras
Behšehras (pers. بهشهر = Behshahr) – miestas šiaurės Irane, Mazenderano provincijoje, Elburso kalnų papėdėje, netoli Sario miesto. Apie 93 tūkst. gyventojų. Per miestą driekiasi Transistano geležinkelis. Tekstilės (medvilnės), siuvimo, chemijos pramonė, svarbiausias augalinio aliejaus gamybos centras šalyje. Verčiamasi amatais. Priemiestis Abas Abadas – kurortas (yra ežeras, rūmai, Sangeno krioklys, džiunglės).